Exqrch/javanese-Komodo-pixelgpt huggingface dataset:
Tuladhané kanthi cara sing gampang wong padha nggayutaké geguritan karo fonologi amarga merduné swara, padhané swara utawa swara kang dibalèni wujud sarana stilistik kang umum ana ing geguritan.
Stilistik iku minangka subsidiplin "linguistik" kang ngarahké pandangan maring teks-teks sastra
Stilistik nerapaké metode-metode struktural maring teks-teks sastra
Saliyané iku itu didelok saka "perspektif" liyané, stilistik bisa dipahami minangka disiplin otonom kang nyoba nerapaké kanthi "efektif" metode-metode kang linguistik utawa eilmu sastra
Ing pirembagan Gaya Basa Sastra, sastrawan nagara Keris Mas, Dewan Basa dan Pustaka, Kuala Lumpur (1988:8) ngartèkaké yèn stilistika ora béda saka "kajian stail" kang ngrembug sakabèhané pepestèning gaya kasusastraan kanggo mbiji lan éntuk paham sing bener babagan sawijining teks kasusastraan Ing sajeroning Stylistics, Harmondworth Penguin Book Tunner (1977:7)ngrumusaké yèn stilistika ya iku péranganing "linguistik" kang musatakè pandangané ing "variasi" panggunakan basa mligi basa
ing "variasi" panggunakan basa mligi basa ing kesusastraan
Adhedasar sakabehané jlèntrèhan ing dhuwur mau bisa dirumusaké yèn: 1) Stilistika iku ngèlmu interdisipliner linguistik karo sastra
2) Stilistika iku ngèlmu babagan panggunakan basa ing karya sastra
3) Stilistika iku ngèlmu gaya basa kang digunakaké ing wacana sastra
4) Stilistika iku ngandhut wacana sastra kanthi orientasi linguistik
Kawit jaman Plato (427-317 SM) lan Aristoteles (384-322 SM)sabeneré wes ana "kajian linguistik" babagan "prosès proaktif" ing kesusastraan
Zaman Plato lan Aristoteles manawa kadohen saka zamané kita
Ing taun 1916 wes metu sawijining tembung saka pirembagan sastrawan lan basa kanthi akhiran Formolisme Ruslan, jeneng buku kui The Studi In Theory of Puitics Language
Ing taun 1923 Roman Jakobsan nulis babagan geguritan Ceko kang nerapaké "kriteria semantik modern" ing pambasan "struktur" lan tata rakiting geguritan
Ing taun 1957, Chomsky mbukak pandangan anyar ing "linguistik" ana ing panerbitan bukuné Syntactic Structures
Kesusastraan ngrasakaké akibat saka pandangan anyar kui
Ing awalé, sastrawan lan "kritikus" sastra nggunakaké manfaat "pengkajian linguistik" ing karya sastra
Akèh anggepan pengkajian kui mau bakal ngrusak endahing seni karya sastra kui
Suwe ning suwé sansoyo disadari yèn pandekatan "linguistik" minangka salah sawijining pandekatan kang bisa minangka nemu makna karya sastra
"Analisis stilistika" ngupayakaké ngganti subyektif lan impressionisme kang digunakaké "kritikus" sastra kanggo pedoman nalikané neliti karya sastra nganggo sawijining pengkajian kang "relatif" luwih "obyektif" lan "ilmiah"
Ing taun 1973, metu Stylistics,karangan G.Tunner Harmsondworth, Penguin Books
Ing Malaysia, stilistika uga ngalami pangrembakan.
ing taun 1966, Yunus wes akèh nulis makalah "stilistika"
Dhèwèké kalebu "pakar stilistika", ing sandhingé Mohammad Yusof Hasan lan Shahran Ahmad, makalah Yunus wes dibukak nganggo judhul Dari Kata ke Ideologi panerbit Fajar Bakti, Petalung Jaya 1985
Sèmbukan Godhong sèmbukan, simbuk, jèmbrèt, ya iku salah sawijining godhong kang nduwèni manfaat kanggo obat tradhisional
Tuwuhan iki uga diarani "godhong entut-entutan" amarga duwé ganda sing kaya entut.
Wayang klitik gedog Wayang klitik Gedhog inggih punika salah setunggaling wayang ingkang kadamel saking kajeng gepeng ingkang dipuntatah
Wayang klitik manawi dipuntingali saking ukuranipun langkung alit ketimbang wayang cucal
Pagelaran wayang klitik gedog dipuniringi dhening laras sléndro gamelan lan sindhèn.
Waranggana Waranggana ya iku pawongan sing pagawéyané nembang gendhing-gendhing ing pagelaran wayang
Waranggana mbantu dhalang kanthi nembangaké lelagon miturut carita utawa lakon wayang
Ing donya padhalangan utawa karawitan, waranggana uga diwastani pesindhèn utawa swarawati
Tembung waranggana ing basa Kawi Jawa, kadadéan saka tembung wara sing tegesé wong wadon lan tembung anggana sing tegesé dhéwé
Kala biyèn waranggana iku wong wadon sing cacahé mung siji ing tengahé para niyaga sing padatan lanang kabèh
Nanging, ing jaman saiki cacahé waranggana ing pagelaran wayang purwa bisa papat nganti pitu, gumantung rerembugané dhalang lan wong sing nanggap
Waranggana ora wuta wirama, tegesé nalika nembang kudu bisa trep karo wirama sing kapimpin déning pengendhang minangka pamurba irama
Waranggana ora wuta laras, tegesé ora éntuk mbléro
Waranggana wajib mangertèni gendhing-gendhing, kaya ta lancaran, ketawang, ladrang, ayak-ayak, srepeg, lan wujud gendhing liyané
Fira Basuki Fira Basuki ya iku panulis novèl kang wis kawentar
Salah siji novèl kang ndadèkaké misuwur ya iku novèl "Pintu"
Fira Basuki naté golèk ngèlmu ana ing nagara liya
Carita kang ditulis iku akèh mbabar babagan budaya, kaya ta budaya Jawa, Cina utawa Feng Shui, budaya Thailand, lan budaya Barat
Budaya iku nyinggung basa kang dianggo, adat, lan kesenian
Saiki Fira Basuki lagi nggarap novèl kang bakal kababar
Novèl iku nyritakaké kaanan nalika katulis ing "twitter"
Dadiné, novèl iku wujud kumpulan statusé ing twitter
Lumrahé status iku wujud tulisan kaya ta surupé srengéngé, wiwité dina, lan kegiatané saben dina
Karya utawa novèl kang pisanan digawé ya iku trilogi saka Novèl Jendela-Jendela, Pintu, lan atap
Novèl Jendela-Jendela wis ditransletake ing basa Inggris, saéngga novèl kui bisa diweruhi bangsa jaban rangkah
Sak rampunge trilogi novèl kui, banjur novèl Biru lan Rojak.
Upacara penganten Cakramanggilinganing gesang manungsa 3 M: METU, MANTEN, MATI
Ing wekdal punika kula badhé ngaturaken menggah cakramanggilinganing gesang manungsa kasebat kawiwitan saking upacara penganten
Upacara penganten tansah ngalami éwah-éwahan, "nut ing jaman kelakone"
PASCAACARA Boyong temanten Mekaten kalawau limrahipun tatacaranipun upacara penganten Jawi, nanging saleresipun tata upacara pengantin kapilah dados kalih gagrak, inggih punika gagrak Surakarta Hadiningrat saha Ngayogyakarta Hadiningrat.
Kothèkan Kothèkan ya iku suara kang kasil saka barang kang bisa muni
Tuladhané kaya ta meja kayu, watu, gedhek, lawang, lan sapanunggalane
Temtune barang iku mau bisa muni nalika dithutuk
Kothèkan uga bisa diarani instrumen musik tradhisional kang biasa dionekake ning désa.
Satelit alami Satelit alami yaiku benda-benda luar akasa ora gawéane manungsa sing "ngorbit" mubengi planit utawa benda lia sing luih gedhé saka benda iku dewe,kaya ta bulan yaiku satelit alami Bumi
sebenere terminologi iki uga bisa kanggo planit kang mubengi salah sijiné bintang
utawa uga bintang kang mubengi pusating galaksi, nanging jarang dikanggokake
Bumi iku sebenere kelebu satelit alami Matahari
Satelit gawéan yaiku barang gawéan manungsa kang mubengi benda lia kaya ta satelit palapa kang mubengi Bumi
Gravitasi Gravitasi kasrengèngèn/ solar nyababaken benda-benda langit woten ing posisi orbitipun piyambak-piyambak salebetipun ngubengi srengéngé
Gravitasi gaya tarik-tumarik ingkang kadadosan antawesipun sadaya partikel ingkang nggadhahi massa ing alam jagad
Fisika modhèren ngandharaken gravitasi migunakaken Téyori Relativitas Umum saking Einstein, nanging ukum gravitasi universal Nyuton ingkang langkung prasaja minangka ukum ingkang cekap "akurat" salebeting kathahipun prakawis
Minangka tuladha, bumi ingkang nggadhahi massa ageng sanget ngasilaken "gaya gravitasi" ingkang ageng ugi kanggé narik benda-benda ing sisihipun, kalebet makluk urip, lan benda-benda ingkang woten Bumi
Gaya gravitasi punika ugi saged narik benda-benda ingkang woten sak njawinipun bumi, kadosta bulan, météyor, lan benda akasa lintunipun, kalebet satelit damelan manungsa
Ukum Gravitasi Universal Nyuton
Hukum gravitasi universal Nyuton dipunrumusaken kados punika: Saben ‘’massa’’ narik ‘’massa’’ titik lintunipun kanthi gaya satunggal garis ingkang ngubungaken titik kekalihipun
Agengipun ‘’gaya’’ kasebat "abandhing lurus" déning ‘’ping-pingané’’ massa kekalihipun lan "abandhing" kosok balen déning kwadrat let kekalih massa titik wau
formula_1 "F" inggih punika agengipun gaya garafitasi antiwesipun kalih titik massa wau
"G" inggih punika ajegan gravitasi "m"1 inggihpunika agengipun massa titik ingkang sapisan
"m"2 inggih punika agengipun massa titik ingkang kaping kalih
"r" inggih punika jarak antawisipun kekalih massa titik, lan "g " inggih punika ‘’rerancagan gravitasi’’ = formula_2 Salebeting Sistem Internasional, "F" dipunukur ing nyuton (N), "m"1 lan "m"2 ing kilograms (kg), "r" ing mèter (m), lan ajegan "G"kinten-kiten sami kaliyan 6,67 × 10−11 N m2 kg−2
Saking ‘’kasamèn’’ punika saged dipunturunaken kasamèn kanggé ngétang abot
Abot satunggaling benda inggih punika asil saking ping-pingan massa benda kasebat kaliyan rerancagan gravitasi bumi
Kasamèn kasebat saged dipunserat kados punika : formula_3
"W" inggih punika abot benda kasebut, "m" inggihpunika massa lan "g" inggih punika rerancagan gravitasi.
Gunung Andong Gunung Andong ya iku gunung cilik kang dumunung ing Kabupatèn Magelang, Provinsi Jawa Tengah
Gunung iki dhuwuré watara 1.463 meter saka lumahing segara
Gunung Andong dadi salah siji tujuan pendakian kang populer, utamané kanggo pendaki pemula amarga jaluré cukup cendhèk lan gampang dilakoni
Gunung Andong dumunung ing sisih lor Magelang, ora adoh saka Salatiga lan Kopeng
Ana sawetara jalur pendakian kang umum digunakaké, kayata saka Basecamp Sawit, Basecamp Gogik, lan Basecamp Pendem
Pendakian menyang pucuk Gunung Andong umume mbutuhake wektu antara 1,5 nganti 2 jam
Saliyané gampang, lintasané uga nyenengaké amarga ngliwati alas pinus, pategalan, lan sabin
Ing pucuk gunung, pendaki bisa nikmati pemandangan 360 derajat
Saka pucuk Gunung Andong, bisa disawang gunung-gunung sakupenge, kayata: Gunung Merbabu Gunung Merapi Gunung Sumbing Gunung Telomoyo Kapribaden Lokal
Gunung iki uga nduwèni nilai spiritual kanggo warga lokal
Ing pucuk gunung ana panggonan kang kerep digunakaké kanggo tirakat utawa semedi
Warga ngajèni Gunung Andong minangka bagéan saka alam kang kudu dijaga lan dipatèni.
Candhi Tikus Candhi Tikus mapan wonten ing Dhukuh Dinuk, Désa Temon, Kacamatan Trowulan, Kabupatèn Mojokerto, Jawi Wétan, kirang langkung 13 km wonten ing sisih kidul wétan kitha Mojokerto
Saking radosan ageng Mojokerto-Jombang, wonten ing prapatan trowulan, lajeng ménggok wétan niti Kolam Segaran, saha candhi Bajangratu ingkang mapan wonten sakiwanipun radosan
Candhi Tikus ugi mapan wonten ing sakiwanipun radosan kirang langkung 600 m saking Candhi Bajangratu
Candhi Tikus ingkang kawitanipun sampun kakubur wonten ing siti saha kapanggih malih wonten ing warsa 1914
Anggenipun ndhudhuk situs punika dipuntindakaken kanthi dhedhasar palapuran saking Bupati Mojokerto, RAA Kromojoyo Adinegoro, magepokan kaliyan kapanggih miniatur candhi wonten ing salah satunggalipun pasaréan
Pamugaranipun dipuntindakaken kanthi sadaya pérangan ingkang dipunawiti warsa 1984 ngantos dumugi warsa 1985
Nami "Tikus" namung minangka aran ingkang dipun-ginakaken warga ing sakiwa-tengenipun
Miturut cariosipun, wekdal kapanggih panggénan candhi punika wonten ing griya tikus ingkang kathah
Ngantos sapunika, dèrèng dipuntampi sumbering informasi kaserat ingkang nerangaken kanthi gamblang kawaca babagan wiwit punapa, kanggé punapa saha déning sinten pawongan Candhi Tikus punika dipunyasa
Namung, kanthi wontenipun miniatur menara dipunprakirakaken candhi punika dipunyasa antawis "abad" 13 dumugi "abad" 14 M, amargi miniatur menara punika minangka titikanipun arsitèktur wonten ing wekdal punika
Wujudipun Candhi Tikus ingkang kados déné satunggaling patirtan ingkang ngundang pasulayan wonten ing kalanganipun para nimpuna sajarah saha arkéologi ngèngingi kagunaanipun
Sapérangan nimpuna gadhah pamanggih bilih candhi punika minangka patirtan panggénan kanggé siram kulawarganipun raja, namung sapérangan nimpuna wonten ingkang gadhah pamanggih, bilih yasan punika minangka panggénan kanggé tandhon saha nyaluraken toya kanggé kabetahanipun warga Trowulan
Nanging menara ingkang wujudipun meru handadosaken pamanggih bilih yasan candhi punika ugi kanggé panggénan pamujan
Wangunan Candhi Tikus punika wujud satunggaling patirtan utawi panggénan kanggé siram inggih punika satungaling kolam kanthi manéka warna yasan wonten salebetipun
Sedaya yasan awujud persegi sekawan kanthi ukuran 29,5 m x 28,25 m punika dipundamel saking bata abrit
Ingkang merak ati inggih punika panggènipun ingkang saklangkung andhap kirang langkung 3,5 m saking sak nginggilipun siti kiwa-tengenipun
Wonten pelataran ingkang inggil piyambak wonten selasar wiyaripun kirang langkung 75 cm ingkang ngubengi yasan
Wonten ing sisih lebet mandhap kirang langkung 1 m wonten selasar ingkang langkung wiyar ngubengi sapinggiripun kolam
Radosan mlebet dhateng candhi wonten ing sisih lor, wujud andha ingkang wiyaripun 4,5 m tumuju dhateng dhasar kolam
Wonten kiwa lan tengenipun trundhakan wonten kolam ingkang awujud persegi sekawan ingkang gadhah ukuran 3,5 m x 2m ingkang lebetipun 1,5 m
Wonten témbok njawi saben-saben kolam wonten pancuran jejer cacah tiga awujud padma (teratai) ingkang kadamel saking sela andesit
Leres madhep trundakan, radi mlebet sisih kidul wonten satunggaling yasan persegi sekawan ingkang ukuranipun 7,65 m x 7,65 m
Saknginggilipun yasan punika wonnten satunggaling 'menara' ingkang inggilipun kirang langkung 2 m kanthi wuwung awujud meru kanthi pucuk ingkang rata
Menara ingkang mapan wonten saktengahing yasan punika dipunubengi déning 8 menara sawerni ingkang ukuranipun langkung alit
Wonten sakupengipun témbok suku yasan jejer 17 pancuran awujud sekar teratai saha makara
Babagan ingkang merak ati sanèsipun inggih punika wontenipun kalih warni séla bata kanthi ukuran ingkang bènten ingkang dipun-ginakaken wonten pambangunan candhi punika
Suku candhi pisungsun saking sungsunan bata abrit ukuran ageng ingkang dipuntutup ngagem sungsunan bata abrit ingkang ukuranipun langkung alit
Kajawi suku yasan pancuran toya ingkang wonten ing candhi punika ugi wonten kalih warni ingkang kadamel saking bata saha ingkang kadamel saking séla andesit
Kabèntenan uba rampé yasan ingkang dipun-ginakaken kasebat nuwuhaken panyana bilih Candhi Tikus dipunyasa kanthi urutan
Wonten pambangunan suku candhi urutan ingkang kapisan dipun-ginakaken séla bata abrid ukuran ageng, wonten ing urutan kaping kalih dipun-ginakaken bata abrit ukuran ingkang langkung alit.
Kanthi tembung lintu bata abrit ingkang ukuran langkung ageng yuswanipun langkung sepuh dipunbandhingaken kaliyan yuswa ingkang langkung alit
Pancuran toya ingkang kadamel saking bata abrit dipunprakiraken dipundamel wonten urutan kapisan, amargi wujudipun ingkang taksih kaku
Pancuran saking séla andesit ingkang langkung alus ukiranipun dipunprakiraken dipundamel wonten urutan kaping kalih
Sanajan makaten boten dipunmangertosi pesthinipun wekdal punapa urutan kaping kalih pembangunan mau dipuntindakaken..
Dhugdhèran Dhugdheran ya iku salah sijiné adicara tradisi Kutha Semarang kang dianakaké seminggu sadurungé Pasa
Tembung dhugdèran iku dumadi saka "dhug-dhug" kang tegesè bedhug lan "dhèr" kang ngemu surasa swara mriem
Dhugdèran padatan dianakaké ana ing Pasar Johar, nanging saiki dhugdèran dianakaké ana ing ngarep Stasiun Tawang
Dhugdèran racaké diramekaké kaliyan pasar tradisi, jajan-jajan pasar, dolanan-dolanan, lan sakpanunggalané
Dolanan kang khas ana ing dhugderan ya iku warak ngendhog lan dolanan pasaran kang digawé saka lemah (grabah)
Acara puncak ing dhugdèran racaké dianakaké telung dina sadurungé pasa diwiwiti
Adicara iku diramekaké kanthi nganakaké karnaval warak ngendhog kang dipeloni para pejabat ana ing Kutha Semarang, para siswa kang kapilih, para seniman,lan sakpanunggalané
Sadurungé karnaval warak ngendhog dimulai, adicara iku diwiwiti kanthi donga bareng-bareng supaya kutha Semarang lan wargané dadi luwih apik kabèh
Dhugdhèran saliyané kanggo sarana hiburan uga dimaksudaké kanggo sarana dakwah Islam
Dhugdhèran diwiwiti ing pamaréntahané Kanjeng Bupati RMTA Purbaningrat nalika taun 1891 minangka pratandha tekané wulan suci Ramelan
Nalika semana, Raden Tumenggung Purboningrat ngersakaké anané tandha wiwiting pasa kanggo bebrayan agung Kutha Semarang
Awit saka iku, dianakakè kagiyatan ing alun-alun kang ditekani sakanané ètnis lan golongan masarakat Semarang
Ing jaman kolonial Walanda fèstival dhugdèran dipusataké ing tlatah Simpang Lima Semarang.
Ngalungi Ngalungi ya iku salah sawijiné adat istiadat kang ana ing tlatah Blora, kang awujud syukuran wetoné sapi
Mula sing nglakoni syukuran iku wong désa sing padha duwé éngon - éngon sapi
Saben désa duwé wetoné sapi dhéwé - dhéwé
Uga ing acara iku ana uba rampéné, uba rampéné kagawé saka ketan
Kaya ta, lupis, lepet, kupat, lempok,lsp.
Vitamin B6 Vitamin B6 yaiku vitamin kang lebur banyu lan bisa kagolong vitamin B komplèks
Piridoksal fosfat (PLP) yaiku wujud aktifé uga minangka kofaktir ana ing réaksi métabolisme asem amino, kagolong ing antarané prosès transaminasi, deaminasi, lan dekarboksilasi
PLP uga dikanggokaké ing réaksi enzimatis kang ngatur prosès uculing glukosa saka glikogen
Canidae Canidae iku kabèh anggota kulawarga sato kéwan sing mèmper karo asu
Sato kéwan sing mèmper karo sregala lang isih bisa kaanggep kulawarga iku jakal, dingo, rubah lan ajag
Canidae pisan-pisanané muncul kira-kira 50 yuta taun kapengker nalika jaman Eosen
Canidae sing paling ditepungi [wong iku ya omah sing dijinakaké kira-kira antara 10.000 - 8.000 taun kapengker.
Bovidae Bovidae iku siji subfamili saka famili sing nyakup manéka golongan kasebar ing 10 génus kéwan kuku driji mawa ukuran médhium nganti gedhé, kalebu sapi dhomèstik, bison, kebo banyu, yak, lan antelope
Ing akèh papan, bovinae kanggo bahan panganan.
Paès Yogya Putri Paès Jogja Putri inggih punika salah satunggaling busana pinangantèn ingkang dipunagem déning masarakat wiyar (mliginipun Ngayogyakarta) nalika upacara panggih dumugi pahargyan resèpsi
Wondènè busana kaliyan sadaya tata rias-ipun kaandhar ing ngandhap punika
Tata Rias Pinangantèn Kakung
Tatanan rikma pinangantèn kakung namung prasaja
Rikma dipunjamas, dipungaringaken, lajeng dipunrapikaken
Pinangantèn kakung ngagem kuluk kanigaran
Sadèrengipun dipun-agem, kuluk kanigaran punika sampun dipunjangkepi kaliyan ukel tekuk alit, pethat alit, sarta satunggal mentul alit ingkang dipunpasang ing wingking
Kajawi punika, pinangantèn kakung ugi ngagem aksesoris ingkang kawastanan sumping ing sanginggiling talingan
Pinangantèn kakung ngagem kain pradan, wondènè motifipun saged: sida mukti, sida luhur, nitik simbar lintang, parang kusuma, semèn rama, ganda suli utawi semèn raja
Wiyaring wiru antawis 3–4 cm
Rasukanipun ngagem rasukan sikepan bordiran, warninipun saged: abrit, ijem utawi biru
Lonthong, kamus, lerep, kaliyan selop ugi njangkepi busananing pinangantèn kakung
Aksesorising busana ingkang dipun-agem déning pinangantèn kakung inggih punika: karsèt (wujudipun kados kalung warninipun emas), bros, ali-ali saha dhuwung branggah ingkang sampun dipunjangkepi reroncéning sekar sritaman
Tata Rias Pinangantèn Putri
Rikmanipun pinanganten putri ingkang sapisan dipunpethati tumuju wingking saéngga katingal rapi, lajeng ndamel sunggar
Sunggar inggih punika wujuding rikma ing sanginggiling talingan kiwa kaliyan tengen
Salajengipun mendhet lungsèn ingkang awujud rikma, wiyaripun sajempol ingkang dipunpendhet saking uyeng-uyeng sawingkinging panunggul
Lajeng masang cemara utawi rikma palsu
Sasampunipun cemara kapasang, lajeng damel ukel tekuk
Ing sisih kiwa kaliyan tengenipun sanggul dipunpasangi roncèn usus-usus (usus-usus duk), salajengipun dipunpasang harnal supados kiyat
Wondènè ing sisih sanginggiling sanggul dipunpasangi pethat gunungan ingkang kapasang majeng wingking saha jejeg kaliyan sanggulipun
Ing sangandhaping lungsèn satengahing sanggul dipunpasang ceplok ingkang wujud sekar mawar abrit
Ing sakiwa-tengening sanggul dipunpasang jébéhan ingkang dipunpasang selaras kaliyan wujuding sanggul
Warnaning jébéhan dipunjumbuhaken kaliyan busananipun pinangantèn, boten kedah sami kaliyan warnanipun busana, saged mawi warna menapa kemawon kejawi warna ijem kaliyan pethak
Sasanesipun punika, sanggul ugi dipunrengga ngginakaken pelik
Pelik inggih punika rerenggan kertas ingkang wujudipun lintang sekawan kelopak, cacahipun pelik antawisipun 9 dumugi 11 iji
Ing pungkasan, sanggul dipunpasangi menthul ageng cacahipun namung satunggal, dipunpasang majeng wingking jejeg ing antawisipun pethat gunungan kaliyan mustaka
Boten kados pinangantèn kakung, tata rias pasuryan pinangantèn putri langkung njlimet, langkung awrat malih
Caranipun ingkang sapisan, pasuryanipun pinangantèn putri dipunresiki ngginakaken pembersih, lajeng dipunwedhaki
Alisipun dipundamel selaras kaliyan wujuding pasuryan.
Lajeng pipinipun dipunsukani warna abrit sakedhik, makaten ugi lathinipun
Sasampunipun punika, ndamel cengkoronganing paès kados gambar punika
Cengkorongan paès wonten panunggul, panitis, pangapit, saha godhég
Sedaya punika dipunpolés ngginakaken pidhih kanthi rata, inggih punika ngginakaken welat saking ngandhap pinuju nginggil
Pinangantèn putri ngagem kain prada kados déné pinangantèn kakung, wondènè motifipun saged: sida mukti, sida luhur, nitik simbar lintang, parang kusuma, semèn rama, ganda suli utawi semèn raja
Wiyaring wiru antawisipun 2-2,5 cm
Rasukanipun ngagem kebaya beludru ingkang warninipun sami kaliyan rasukanipun pinangantèn kakung
Pinangantèn putri ugi ngagem selop bordiran
Wondènè aksesoris ingkang dipun-agem déning pinangantèn putri inggih punika: kalung, bros, subang, gelang saha ali-ali.
Paès Kasatriyan Paès Kasatriyan minangka salah satunggaling busana pinangantèn ingkang prasaja
Wonten ing padusunan, busana punika asring dipunagem déning pinangantèn amargi mirah saha katingal luwes, éndah, sarta wibawa
Kajawi punika, paès kasatriyan ugi asipat santai non formal
Padatanipun paès kasatriyan punika dipun-agem wonten ing adicara pahargyan utawi resèpsi
Paès kasatriyan wonten kalih warni, inggih punika kasatriyan kaliyan kasatriyan ageng
Wondéné busana kaliyan sadaya tata riasipun kaandhar ing ngandhap punika
Rikma dipunjamas, dipungaringaken, lajeng dipuntata supados rapi
Ing paès kasatriyan ageng pinangantèn ngagem kuluk kanigaran ingkang dipunjangkepi kaliyan mundri/nyamat awujud candèn
Paès kasatriyan ageng ngginakaken ukel tekuk alit, pethat alit, sarta satunggal mentul alit ingkang dipunpasang ing wingking
Wondéné ing paès kasatriyan, pinangantèn ngagem déstar motif jumputan/tritik ingkang dipunjangkepi bros, saèngga tatanan rikmanipun prasaja sanget namung dipunpethati kanthi rapi
Kekalihipun punika ngagem sumping melathi ing sasalénipun talingan kaliyan kuluk utawi déstar
Rasukanipun paès kasatriyan punika wujud surjan motif sekar utawi polos ingkang wonten rènda/payétipun
Kain ingkang dipun-agem inggih punika kain prahosan tipis utawi kain tanpa phaos/payét
Kajawi saking punika, pinangantèn kakung ugi ngagem lonthong cindhé, kamus bludiran warninipun cemeng
Cénélo utawi selop ingkang warninipun cemeng ugi njangkepi busananipun pinangantèn kakung kasatriyan ageng, nanging ing paès kastriyan ngagem selop ingkang wonten rerengganipun
Aksesoris ingkang dipunagem déning pinangantèn kakung boten kathah, namung bros ingkang dipunpasang ing surjan sisih tengen radi nginggil, karsét utawi kalung warninipun emas, kaliyan dhuwung branggah ingkang kajangkepi roncen usus-usus cacahipun pitu
Tata rias rikmanipun pinangantèn putri paès kasatriyan punapa déné kasatriyan ageng sami kaliyan paès jogja putri, kados ta : sanggul ukel tekuk, mentul ageng, ceplok, pelik, ceplik, jébéhan, usus-usus melathi, kaliyan pethat gunungan
Makaten ugi paèsan pasuryanipun ugi sami, kados ta: panunggul, pangapit, panitis, sarta godhèg
Busana ingkang dipun-agem déning pinangantèn putri paès kasatriyan ageng ing antawisipun : kain pradan ingkang ngagem paèsan payét, kebaya panjang ingkang bahanipun beludru kados déné pinangantèn kakung
Selopipun ugi sami warninipun kaliyan pinangantèn kakung, ugi wonten hiasanipun
Wondéné ing paès kasatriyan ngagem kebaya motif kembang utawi polos sarta kainipun kain prahosan sami kaliyan pinangantèn kakungipun.
Sufi Sufi iku istilah kanggo wong kang nyinaoni èlmu tasawuf, sajinis aliran mistik ing agama Islam
Èlmu kang disinaoni jenengé tasawuf, wong kang ngamalaké jenengé salik, lelakuné jenengé suluk, dalan kang diliwati jenengé thoriqoh (ing Indonésia ditepungi kanthi sebutan tarékat, ing Jawa ditepungi kanthi sebutan tirakat) duwé ancas pokok kang padha, nanging sajeroning lelakuné katelu tembung iki ditegesaké béda